CELEX: 62010TN0556
Language: el
Date: 2010-12-06 00:00:00
Title: Υπόθεση T-556/10: Προσφυγή της 6ης Δεκεμβρίου 2010 — Novatex κατά Συμβουλίου

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/55
            
         Προσφυγή της 6ης Δεκεμβρίου 2010 — Novatex κατά Συμβουλίου
   (Υπόθεση T-556/10)
   ()
   2011/C 30/97
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Novatex Ltd, Καράτσι, Πακιστάν (εκπρόσωπος: B. Servais, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΚ) 857/2010, της 27ης Σεπτεμβρίου 2010, για την επιβολή οριστικού αντισταθμιστικού δασμού και για την οριστική είσπραξη του προσωρινού δασμού που επιβλήθηκε στις εισαγωγές ορισμένων τύπων τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων (1)
               
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα βασίζεται σε δύο λόγους ακυρώσεως.
   Πρώτος λόγος ακυρώσεως: το Συμβούλιο παρέβη το άρθρο 3 του Κανονισμού του Συμβουλίου (ΕΚ) 597/2009 (2), κρίνοντας εσφαλμένως ότι το Τελικό Φορολογικό Καθεστώς (ΤΦΚ) είναι σύστημα παραιτήσεως από απαιτήσεις σε έσοδα του δημοσίου και, κατά συνέπεια, συνιστά χρηματοδοτική συνεισφορά και ότι το FTR προσπορίζει σταθερά όφελος στην προσφεύγουσα. Η προσφεύγουσα προβάλλει ότι:
   
               —
            
            
               το τελικό φορολογικό καθεστώς δεν μπορεί να θεωρηθεί ότι συνιστά χρηματοδοτική συνεισφορά κατά το άρθρο 3, παράγραφος 1, στοιχείο α', περίπτωση ιι, του Κανονισμού (ΕΚ) 597/2009, του Συμβουλίου, ερμηνευόμενο σύμφωνα με τη σχετική διάταξη της Συμφωνίας του ΠΟΕ για τις επιδοτήσεις και τα αντισταθμιστικά μέτρα, όπως αυτό ερμηνεύτηκε από τη νομολογία του ΠΟΕ.
            
         
               —
            
            
               ο προσβαλλόμενος κανονισμός παραβαίνει το άρθρο 3, παράγραφος 2 του Κανονισμού (ΕΚ) 597/2009, του Συμβουλίου, ερμηνευόμενο σύμφωνα με τη σχετική διάταξη της Συμφωνίας του ΠΟΕ για τις επιδοτήσεις και τα αντισταθμιστικά μέτρα, προβλέποντας ότι το Τελικό Φορολογικό Καθεστώς προσπορίζει σταθερά όφελος στην προσφεύγουσα.
            
         Δεύτερος λόγος ακυρώσεως: το Συμβούλιο παρέβη:
   
               —
            
            
               τα άρθρα 3, παράγραφος 2 και 6, στοιχείο β' του Κανονισμού 597/2009 του Συμβουλίου, ερμηνευόμενα σύμφωνα με τη σχετική διάταξη της Συμφωνίας του ΠΟΕ για τις επιδοτήσεις και τα αντισταθμιστικά μέτρα, εφαρμόζοντας το εμπορικό επιτόκιο που ίσχυε κατά την περίοδο της έρευνας, όπως αυτό εμφανιζόταν στο δικτυακό τόπο της κρατικής τράπεζας του Πακιστάν αντί του εμπορικού επιτοκίου που ίσχυε κατά τον χρόνο που η προσφεύγουσα συνήψε το δάνειο·
            
         
               —
            
            
               το άρθρο 7, παράγραφος 2, του Κανονισμού 597/2009 του Συμβουλίου, ερμηνευόμενου σε συμφωνία με τη σχετική διάταξη της Συμφωνίας του ΠΟΕ για τις επιδοτήσεις και τα αντισταθμιστικά μέτρα εφαρμόζοντας μη ενδεδειγμένο παρονομαστή, ήτοι, τον κύκλο εργασιών από τις εξαγωγές, ενώ ο ενδεδειγμένος παρονομαστής ήταν ο κύκλος εργασιών της εταιρίας.
            
         
      (1)  ΕΕ 2010 L 254, σ. 10
   
   
      (2)  Κανονισμός (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας, ΕΕ 2009 L 188, σ. 93